  Туспуктэм: vk.com (Удмурты Татарстана | Бигерысь удмуртъёс) Наталия Сильвестрова Татарстанын удмурт егитъёслэн «БиГерд» улосвылкуспо форумазы куриськонъёсты кутыны кутскизы. Ужрад 15-17 инвожое Кукмор ёросысь Нӧръя черкогуртын ортчоз. Со сярысь радъясьё ивортӥзы. Форумлэн валтӥсь ужпумез – егитъёсты удмурт лулчеберетэз, сям-йылолъёсты но кылэз улӟытон, утён но азинтон уже кыскыны, мыло-кыдо егитъёс пӧлысь азьветлӥсьёсты шараян понна луонлыкъёс кылдытыны. Форуме Татарстанысь но мукет улосвылъёсысь 16-35 аресъем удмуртъёс пыриськыны быгато. Соос понна куинь ӧръёс чакалмын: «Этноблогинг», «Фольклор», «Ландшафтный дизайн». Со сяна, пӧртэм ужрадъёс но пумиськонъёс радъяськозы. Форуме оглом 40 адями пыриськоз. Ӧръёсъя дышетсконъёсы сюрон понна вожвылъяськон пыр ортчоно луоз, егитъёс радъясьёсын сётэм ужъёсты быдэстыны кулэ. Куронъёсын чӧлсконпусъя тодматскыны луоз.  Куриськонъёсты 11-тӥ инвожоозь келяно. Тодэ вайытом, 1-тӥ инвожое Сюмси ёросысь Кильмезь черкогуртын йӧскалык лулчеберетъёсъя «Наций много, но мы едины!» усьтэм фестиваль (0+) ортчоз.  Тегъёс: удмуртъёс Лулчеберет егитъёс форум Татарстан  